Esther Murugi Mathenge

Esther Murugi Mathenge ni mwanasiasa wa Kenya. Awali alikuwa Mjumbe wa Bunge la Kitaifa la Kenya akiwakilisha Jimbo la Nyeri.

 Kazi ya Kisiasa 
Esther Murugi Mathenge alikuwa Waziri wa Programu Maalumu katika serikali ya muungano wa Kibaki na Raila. Alianza kuwania nafasi ya kisiasa katika uchaguzi wa Kenya wa mwaka 2002.Pia alichaguliwa chini ya chama cha  National Unity katika uchaguzi wa bunge la Kenya wa mwaka 2007.

Murugi aliendelea kushikilia wadhifa huo katika uchaguzi wa mwaka 2013 akiwa na chama cha The National Alliance , katika kipindi cha Jubilee ya Uhuru Kenyatta na William Ruto, na kuwa mtu wa kwanza kihistoria kushikilia kiti cha bunge cha Nyeri mara mbili mfululizo. Hata hivyo, alipoteza kiti hicho katika uchaguzi wa mwaka 2017.

Anakumbukwa pia kama mwanamke wa pili kushinda uchaguzi katika Kaunti ya Nyeri baada ya Profesa Wangari Maathai kushinda kiti cha bunge cha Tetu mwaka 2002.

 Marejeo 

Jamii:Wanawake wa Kenya
Jamii:Viongozi wa Afrika
Jamii:Wanasiasa wa Afrika Mashariki